ഔയ്ഡാദ് എൽമ

ഒരു ഫ്രഞ്ച്-മൊറോക്കൻ അഭിനേത്രിയാണ് ഔയ്ഡാദ് എൽമ. 1992 ഒക്ടോബർ 2 ന് മൊറോക്കോയിലെ റിഫ് മൗണ്ടെയ്‌നിലാണ് അവർ ജനിച്ചത്. മെനിൽമോണ്ടന്റിന്റെ അയൽപക്കത്തുള്ള പാരീസിലാണ് അവർ വളർന്നത്. 
 മുൻകാലജീവിതം 
ആറ് വയസ്സുള്ളപ്പോൾ എൽമ അഭിനയ ക്ലാസുകൾ ആരംഭിച്ചു. അവർ പാരീസിൽ നാടക കമ്പനിയിൽ ചേർന്നു. പതിനാറാം വയസ്സിൽ പ്രൊഫഷണലായി അഭിനയിക്കാൻ തുടങ്ങി. റെനൗഡ് ബെർട്രാൻഡ് സംവിധാനം ചെയ്ത "സ റൈസൺ ഡി'ട്രേ" എന്ന ചിത്രത്തിന് വേണ്ടിയാണ് അവർ തന്റെ ആദ്യ കഥാപാത്രത്തെ അവതരിപ്പിച്ചത്. തുടർന്ന് കമൽ സാലിഹ് സംവിധാനം ചെയ്ത "പ്ലാൻ ബി" എന്ന ഫ്രഞ്ച് സിനിമയിൽ അവർ ഒരു പ്രധാന വേഷം ചെയ്തു. പിന്നീട് മൊറോക്കോയിലേക്ക് താമസം മാറുകയും വിവിധ സിനിമകളിൽ പ്രധാന വേഷങ്ങൾ ചെയ്തുകൊണ്ട് തന്റെ അഭിനയ ജീവിതം പിന്തുടരുകയും ചെയ്തു. നൗറെദ്ദീൻ ലഖ്‌മാരി സംവിധാനം ചെയ്ത "ലവ് ദ മദീന", "സീറോ", നർജീസ് നെജ്ജാർ സംവിധാനം ചെയ്ത "ദി റിഫ് ലവർ", എൽ'അമാന്റേ ഡു റിഫ് എന്നിവയിൽ അവർ അഭിനയിച്ചു.
 സിനിമാ ജീവിതം 
2014-ൽ എൽമ ടിവി മിനിസീരിയൽ ദി റെഡ് ടെന്റിലും മാഡ്‌നെസ് എന്ന സിനിമയിലും പ്രത്യക്ഷപ്പെട്ടു. അടുത്ത വർഷം, കില്ലിംഗ് ജീസസ് എന്ന ചിത്രത്തിലും എഫ്എക്സ് സീരീസ് ടൈറന്റിലും അവർ പ്രത്യക്ഷപ്പെട്ടു.

2016-ൽ അവർ മെഡി 1 ടിവി ചാനലുമായി ഗൗൾ എന്ന ടെലിവിഷൻ പരമ്പരയിലും ഫ്രഞ്ച് ചിത്രമായ തസെക്കയിലും ഒപ്പുവച്ചു. ആ വർഷം, 2017 ഒക്ടോബറിൽ സംപ്രേഷണം ചെയ്ത ബിബിസി പരമ്പരയായ ദി ലാസ്റ്റ് പോസ്റ്റിൽ എൽമ പ്രത്യക്ഷപ്പെട്ടു.
 അവാർഡുകളും നാമനിർദ്ദേശങ്ങളും 
2011-ലും 2012-ലും ദുബായ് അന്താരാഷ്ട്ര ചലച്ചിത്രമേള, ഫെസ്റ്റിവൽ ഇന്റർനാഷണൽ ഡു ഫിലിം ഫ്രാങ്കോഫോൺ ഡി നമൂർ, മാരാകെക്ക് ഇന്റർനാഷണൽ ഫിലിം ഫെസ്റ്റിവൽ എന്നിവയിൽ എൽമ തന്റെ സിനിമകൾക്ക് നോമിനേഷനുകളും അവാർഡുകളും നേടിയിട്ടുണ്ട്.  2015-ൽ അഗാദിർ ഫിലിം ഫെസ്റ്റിവലിൽ "മാഡ്‌നെസ്" എന്ന ചിത്രത്തിന് മികച്ച നടിക്കുള്ള അവാർഡ് നേടി.
 വീഡിയോ ഗാനം 
2015 ൽ, സ്‌ക്രില്ലെക്‌സിന്റെ "ഫക്ക് ദാറ്റ്" എന്ന ഗാനത്തിനായുള്ള മ്യൂസിക് വീഡിയോയിൽ എൽമ പ്രത്യക്ഷപ്പെട്ടു.
അവലംബം

വർഗ്ഗം:മൊറോക്കൻ ചലച്ചിത്രനടിമാർ